C 353/1

IZVJEŠĆE O FINANCIJSKIM AKTIVNOSTIMA ZA 2020.

Dio II. – Europsko vijeće i Vijeće

(2021/C 353/01)

SADRŽAJ

1. UVOD 2

2. CILJEVI I PRORAČUN ZA FINANCIJSKU GODINU 2020. 2

2.1. Glavni financijski ciljevi 2

2.2. Utvrđivanje proračuna za Europsko vijeće i Vijeće u 2020 2

2.2.1. Opći pristup 2

2.2.2. Proračun za 2020 2

2.2.3. Proračun za 2020. i naslov 5. višegodišnjeg financijskog okvira 3

3. OPĆI PREGLED IZVRŠENJA PRORAČUNA U 2020. 4

3.1. Aktivnosti i ciljevi Europskog vijeća i Vijeća u 2020. 4

3.1.1. Sastanci 4

3.1.2. Zakonodavne aktivnosti 4

3.1.3. Modernizacija administracije 5

3.1.4. Ostvarenje ciljeva u 2020 5

3.2. Prihodi 6

3.3. Rashodi u 2020 7

3.3.1. Izmjene proračuna u 2020 7

3.3.2. Pregled izvršenja proračuna u razdoblju 2010.–2020. 9

3.3.3. Izvršenje odobrenih sredstava po kategorijama u 2020. 17 10

3.4. Prenesena odobrena sredstva 12

3.4.1. Odobrena sredstva automatski prenesena iz 2019. u 2020 12

3.4.2. Odobrena sredstva automatski prenesena iz 2020. u 2021 13

3.5. Namjenski prihodi 14

3.5.1. Namjenski prihodi nastali prije 2020. 14

3.5.2. Namjenski prihodi preneseni iz 2019. za plaćanje 15

3.5.3. Namjenski prihodi nastali prije 2020. preneseni u 2021. za plaćanje 16

3.5.4. Namjenski prihodi nastali u 2020 17

1. UVOD

Sukladno članku 249. Uredbe (EU, Euratom) br. 2018/1046 Europskog parlamenta i Vijeća (1) (Financijska uredba – FU) ovaj je dokument izvješće o proračunskom i financijskom upravljanju dijelom II. proračuna EU-a (Europsko vijeće i Vijeće) za financijsku godinu 2020.

Izvješće se temelji na privremenim financijskim izvještajima za 2020., nalazima godišnjih izvješća o aktivnostima dužnosnika za ovjeravanje Vijeća i informacijama o izvršenju proračuna iz financijskog sustava Vijeća.

Poglavlje 2. ovog izvješća predstavlja sažetak okvira koji je utvrđen za financijsku godinu 2020. Opći pregled izvršenja odobrenih sredstava proračuna na raspolaganju u 2020. navodi se u poglavlju 3.

Izvršenje proračuna za 2020. po proračunskim linijama navodi se u Prilogu.

2. CILJEVI I PRORAČUN ZA FINANCIJSKU GODINU 2020.

2.1. Glavni financijski ciljevi

Glavni financijski ciljevi Glavnog tajništva Vijeća za 2020. bili su:

— osigurati nastavak donošenja odluka u Europskom vijeću i Vijeću unatoč iznimnom stanju uzrokovanom pandemijom bolesti COVID-19,

— osigurati kontinuiranu potporu Europskom vijeću i Vijeću djelotvornom i učinkovitom uporabom financijskih sredstava,

— nastaviti proces modernizacije administracije kako bi se poboljšala kvaliteta organizacije i pravilna uporaba resursa.

2.2. Utvrđivanje proračuna za Europsko vijeće i Vijeće u 2020.

2.2.1. Opći pristup

Proračun za 2020. za Europsko vijeće i Vijeće (dalje u tekstu EV/V) utvrđen je na temelju općeg cilja da se, u nominalnoj vrijednosti, ne premaši ukupna razina proračuna za 2019. za sve rashode koji se ne odnose na plaće.

Povećanja povezana sa zakonskim ili ugovornim obvezama ili s obvezama u područjima koja se smatraju ključnima za pravilno funkcioniranje Glavnog tajništva Vijeća (GTV) prebijena su određivanjem prioritetnih projekata i reprogramiranjem određenih projekata, uzimajući u obzir izvršenje proračuna u posljednjih nekoliko godina.

U odnosu na plan radnih mjesta GTV je nastavio s racionalizacijom organizacije provedbom sljedećega:

— prijenosom jednog radnog mjesta AD5 i sedam radnih mjesta AST1 u Komisiju u okviru sporazuma o razini usluga (SLA) za SYSPER,

— dodavanjem pet radnih mjesta AD5 i jednog radnog mjesta AST1 kako bi se uzeo u obzir novi jezični režim za prevođenje na irski jezik, prema uputama Komisije.

2.2.2. Proračun za 2020.

Proračunsko tijelo utvrdilo je ukupan proračun EV-a/V-a za 2020. u iznosu od 590,6 milijuna EUR. To je povećanje od 8,7 milijuna EUR (+1,5 %) u usporedbi s 2019.

Broj radnih mjesta u planu radnih mjesta za 2020. za EV/V utvrđen je na 3 029.

U tablici 1. naveden je pregled proračuna za 2020. po kategorijama.

Tablica 1.

Proračun EV-a/V-a za 2020. u odnosu na 2019. (po kategorijama)

(EUR) Kategorija Proračun 2019. Proračun 2020. Promjena 2020./2019. 1 2 3 = 2 / 1 Plan radnih mjesta 336 749 511 341 218 000 1,3 % Ostali rashodi za osoblje 25 077 000 25 366 000 1,2 % Zgrade (isključujući kupnju) 55 888 948 56 644 000 1,4 % Računalni sustavi 41 355 000 44 509 000 7,6 % Namještaj 951 000 1 171 000 23,1 % Tehnička oprema 5 745 000 6 026 000 4,9 % Prijevoz 1 134 000 2 284 000 101,4 % Putni troškovi delegacija 17 372 000 17 228 000 -0,8 % Troškovi usmenog prevođenja 81 694 000 81 450 000 -0,3 % Sastanci i konferencije 5 237 000 6 285 000 20,0 % Informiranje 9 125 000 7 235 000 -20,7 % Razno 1 267 000 1 217 000 -3,9 % Pričuva 300 000 - 100,0 % Ukupno (isključujući kupnju) 581 895 459 590 633 000 1,5 % Kupnja nepokretne imovine — — Sveukupni iznos 581 895 459 590 633 000 1,5 %

2.2.3. Proračun za 2020. i naslov 5. višegodišnjeg financijskog okvira

U tablici 2. naveden je pregled kretanja u proračunu EV-a/V-a u razdoblju 2010.–2020. Udio EV-a/V-a u naslovu 5. višegodišnjeg financijskog okvira smanjen je s 6,3 % u 2015. na 5,8 % u 2020.

Tablica 2.

Kretanje u dijelu II. proračuna EU-a (Europsko vijeće i Vijeće) u sklopu naslova 5. višegodišnjeg financijskog okvira u razdoblju 2015.–2020.

2015. 2016. 2017. 2018. 2019. 2020. (iznosi u tekućim cijenama) mil. € promjena mil. € promjena mil. € promjena mil. € promjena mil. € promjena mil. € promjena Naslov 5. 8 659 3,0 % 8 951 3,4 % 9 395 5,0 % 9 666 2,9 % 9 945 2,9 % 10 222 2,8 % EV/V 542 1,4 % 545 0,6 % 562 3,0 % 573 2,0 % 582 1,6 % 591 1,5 % udio EV-a/V-a u naslovu 5. 6,3 % 6,1 % 6,0 % 5,9 % 5,9 % 5,8 %

3. OPĆI PREGLED IZVRŠENJA PRORAČUNA U 2020.

3.1. Aktivnosti i ciljevi Europskog vijeća i Vijeća u 2020.

U okviru izvješća o financijskim aktivnostima GTV daje informacije o svojim osnovnim aktivnostima koje su relevantne s financijskog stajališta i opisuje funkcioniranje Europskog vijeća i Vijeća tijekom financijske godine. U ovom izvješću istaknuta su i ključna postignuća te godine.

3.1.1. Sastanci

U tablici 3. naveden je pregled kretanja broja sastanaka koje je organizirao GTV za Europsko vijeće i Vijeće u razdoblju 2015.–2020.

Uz 3 086 institucijskih sastanaka i sastanaka s trećim zemljama, GTV je u 2020. organizirao 434 drugih sastanaka (npr. seminari, informativni sastanci i brifinzi).

Tablica 3.

Kretanje broja sastanaka u razdoblju 2015.–2020.

2015. 2016. 2017. 2018. 2019. 2020. 2020. S fizičkom prisutnošću Videokonferencija / hibridni UKUPNO Sastanci na vrhu 12 9 15 15 17 15 8 23 Vijeće 81 75 77 75 80 31 85 116 Coreper 138 109 105 117 124 152 2 154 Coreper čl. 50. 22 29 28 3 3 Radne skupine 3 471 3 569 4 039 4 304 3 706 1 538 1 252 2 790 Ad hoc radna skupina čl. 50. 32 61 28 Ukupno 3 702 3 762 4 290 4 601 3 983 1 739 1 347 3 086 Ostali sastanci 2 271 2 034 3 030 3 129 3 685 401 33 434 Sveukupni iznos 5 973 5 796 7 320 7 730 7 668 2 140 1 380 3 520

Zbog izbijanja pandemije bolesti COVID-19 godinu 2020. obilježili su iznimni radni uvjeti. To je dovelo do smanjenja broja sastanaka od 54,1 % (4 148) u usporedbi s 2019., uglavnom u kategoriji sastanaka izvan institucijskog konteksta Europskog vijeća i Vijeća. Novi načini održavanja sastanaka odrazili su se u činjenici da je došlo do povećanja broja sastanaka na vrhu, sastanaka Vijeća i sastanaka COREPER-a te da je 39,2 % sastanaka održano putem videokonferencije ili u hibridnom obliku (pri čemu su neki sudionici bili povezani na daljinu).

3.1.2. Zakonodavne aktivnosti

Još jedan kvantitativni pokazatelj aktivnosti jest broj pravnih akata objavljenih u Službenom listu (SL) (tablica 4.). U 2020. u SL-u je objavljeno 1 328 pravnih akata. Treba napomenuti da je objava pravnih akata u SL-u posljednji korak zakonodavnog procesa.

Tablica 4.

Kretanje broja pravnih akata u razdoblju 2015.–2020.

2015. 2016. 2017. 2018. 2019. 2020. Zakonodavni akti objavljeni u SL-u 1 412 1 259 1 187 1 210 1 326 1 328

Unatoč zahtjevnim radnim uvjetima u 2020. zbog pandemije bolesti COVID-19, Vijeće je svoje zakonodavne aktivnosti održalo na istoj razini kao i 2019.

3.1.3. Modernizacija administracije

GTV je u 2020. nastavio poboljšavati kvalitetu i učinkovitost svoje unutarnje organizacije, s posebnim naglaskom na rješavanju radnih ograničenja uzrokovanih pandemijom bolesti COVID-19:

— provedba akcijskog plana za smanjenje stope slobodnih radnih mjesta GTV-a, što uključuje pomno i redovito praćenje stope popunjenosti radnih mjesta u odnosu na plan radnih mjesta i raspoloživost odgovarajućih odobrenih sredstava,

— kako bi se reagiralo na produženo razdoblje rada na daljinu, platforme GTV-a proširene su, a pojasna širina povećana, čime se gotovo cjelokupnom osoblju omogućio siguran rad na daljinu,

— u očekivanju budućeg postupnog povratka na posao u zgradama GTV-a, male prostorije za sastanke opremljene su visokokvalitetnom opremom za videokonferencije kako bi se olakšali hibridni sastanci.

3.1.4. Ostvarenje ciljeva u 2020.

Ostvarenje ciljeva utvrđenih za proračunsku godinu 2020. može se sažeti kako slijedi:

— plan radnih mjesta Od 3 029 radnih mjesta u planu radnih mjesta Europskog vijeća i Vijeća, 1. siječnja 2020. u GTV-u je popunjeno 2 817 radnih mjesta. Kao posljedica fluktuacije osoblja tijekom godine, 31. prosinca 2020. bilo je 2 905 popunjenih radnih mjesta, što predstavlja razliku od 88 dodatnih popunjenih radnih mjesta u planu radnih mjesta EV-a/V-a,

— financijsko upravljanje U 2020. GTV je nastavio s daljnjim poboljšanjem svojeg financijskog upravljanja i uspješnosti. Na više se načina poboljšalo korporativno upravljanje financijama, npr.: — premještajem i prilagođavanjem digitalnih financijskih procesa na novu platformu SAP HANA, — sve aktivnosti povezane s plaćama koje nisu povezane s proračunom, uključujući upravljanje bankovnim računima osoblja, uspješno su premještene u Odjel za računovodstvo, — elektroničko podnošenje uspješno je uvedeno za sve otvorene postupke javne nabave. Osim toga, zbog neočekivanog izbijanja bolesti COVID-19 i izvanredne situacije tijekom pandemije bili su potrebni hitno djelovanje i organizacijske mjere kako bi se osiguralo neprekidno pružanje usluga. Objavljeno je nekoliko okružnica kako bi se službama za ovjeravanje pružile smjernice za privremenu prilagodbu financijskih radnih tokova i postupaka novim okolnostima. U kontekstu poboljšanja pozicije novčanog toka europskih poduzeća, prosječno vrijeme plaćanja računa u GTV-u u 2020. bilo je 20 dana, pri čemu je najdulji rok za plaćanje 30 kalendarskih dana (Direktiva 2011/7/EU Europskog parlamenta i Vijeća (2)),

— politika upravljanja nekretninama Politika Vijeća za upravljanje nekretninama stabilna je. Od 2004. cilj je Vijeća da se u konačnici sve njegove aktivnosti i aktivnosti Europskog vijeća odvijaju u Bruxellesu u zgradama koje posjeduje, a koje su prilagođene njegovim potrebama i koje su smještene jedna pored druge. Ta je reorganizacija dovršena izgradnjom zgrade Europa 30. lipnja 2016.

3.2. Prihodi

U tablici 5. naveden je pregled sveukupnog ishoda prihoda u 2020. Pojam „dodijeljena prava za 2019.” odnosi se na naloge za povrat koji su izdani u 2019., ali za koje je povrat iznosa obavljen tek u 2020. S druge strane, pojam „dodijeljena prava za 2020.” odnosi se na naloge za povrat koji su izdani u 2020.

Tablica 5.

Pregled prihoda u proračunu za 2020.

(EUR) Poglavlje Dodijeljena prava 2019. Prihodi čiji je povrat osiguran iz 2019. Dodijeljena prava 2020. Prihodi čiji je povrat osiguran iz 2020. Ukupna dodijeljena prava 2019. + 2020. Ukupni povrat 2019. + 2020. Povrat koji treba osigurati u 2021. 1 2 3 4 5 = 1 + 3 6 = 2 + 4 7 = 5 – 6 4 0 Odbici od plaća osoblja 0 0 32 466 725 32 466 725 32 466 725 32 466 725 0 4 1 Doprinosi za mirovinsko osiguranje 1 544 1 544 26 004 187 26 004 187 26 005 731 26 005 731 0 5 0 Primici od prodaje pokretne i nepokretne imovine 622 622 3 450 3 450 4 072 4 072 0 5 1 Primici od iznajmljivanja 9 821 9 821 736 508 352 241 746 329 362 062 384 267 5 2 Prihodi od ulaganja ili odobrenih zajmova te bankovnih i ostalih kamata 0 0 6 929 6 929 6 929 6 929 0 5 5 Prihodi od primitaka za pružene usluge i obavljene radove 71 498 71 498 924 982 889 103 996 480 960 601 35 879 5 5 Prihodi od primitaka za pružene usluge i obavljene radove (ESVD) 0 0 104 231 104 231 104 231 104 231 0 5 7 Ostali doprinosi i povrati povezani s administrativnim poslovanjem 779 051 312 571 40 031 129 39 974 593 40 810 180 40 287 164 523 015 5 8 Razne naknade 0 0 4 044 4 044 4 044 4 044 0 5 8 Razne naknade (ESVD) 0 0 0 0 0 0 0 5 9 Ostali prihodi koji proizlaze iz administrativnog upravljanja 0 0 0 0 0 0 0 6 3 Doprinosi u okviru posebnih sporazuma 688 466 688 466 1 249 018 1 249 018 1 937 484 1 937 484 0 7 0 Zatezne kamate 0 0 0 0 0 0 0 9 0 Razni prihodi 0 0 0 0 1 038 0 1 038 Ukupno 1 551 002 1 084 523 101 531 203 101 054 521 103 083 243 102 139 044 944 199

Ukupan iznos prihoda prema dodijeljenim pravima, tj. izdanim nalozima za povrat, u 2020. iznosio je 103,1 milijuna EUR. Od tog iznosa osiguran je povrat 102,1 milijuna EUR tijekom financijske godine, a 1,0 milijuna EUR naplatit će se u 2021.

Većina ukupnih prihoda čiji je povrat osiguran (57 % ili 58,5 milijuna EUR od ukupno 103,1 milijuna EUR) u 2020. odnosi se na poreze, namete i pristojbe Zajednice koji su naplaćeni od osoblja GTV-a. Od tog iznosa odbici od plaća osoblja iznose 32,5 milijuna EUR, a 26,0 milijuna EUR odnosi se na doprinose i prijenos mirovinskih prava za mirovinsko osiguranje.

Ostatak, ili 43 % (43,7 milijuna EUR), nastao je od raznih vrsta administrativnog poslovanja. Taj iznos ostvaruje se uglavnom iz sljedećih izvora:

— povrata dijelova iznosa plaćenih državama članicama u prethodnim godinama za putne troškove delegata prema njihovim očitovanjima za 2019. i 2020. (30,4 milijuna EUR, poglavlje 5 7.),

— povrata predujma službi za usmeno prevođenje Europske komisije (6,3 milijuna EUR, poglavlje 5 7.) i plaćanja od strane država članica za dodatno usmeno prevođenje na zahtjev na određene jezike (1,7 milijuna EUR, poglavlje 5 7.),

— doprinosa za administrativne troškove koji nastaju u okviru „schengenske pravne stečevine” s Islandom i Norveškom (1,9 milijuna EUR, poglavlje 6 3.),

— doprinosa ostalih institucija i plaćanja od strane dužnosnika Vijeća za jaslice Vijeća (0,8 milijuna EUR, poglavlje 5 7.),

— plaćanja Suda, Revizorskog suda i Europskog sveučilišnog instituta u Firenci kao njihovih doprinosa zajedničkom financijskom sustavu s Vijećem (0,7 milijuna EUR, poglavlje 5 5.),

— prihoda od iznajmljivanja prostora i povezanih povrata (0,4 milijuna EUR, poglavlje 5 1.),

— prijenosa iz ESVD-a u Vijeće u obliku predujama za usluge koje GTV pruža ESVD-u (0,1 milijuna EUR, poglavlje 5 5.).

3.3. Rashodi u 2020.

3.3.1. Izmjene proračuna u 2020.

Tijekom financijske godine 2020. odobrena sredstva preraspodijeljena su raznim prijenosima. U tablici 6. navedene su odluke kojima su odobrena proračunska sredstva izmijenjena u razdoblju 2015.–2020.

Tablica 6.

Broj izmjena proračuna prema vrsti u razdoblju 2015.–2019.

Izmjena Godina Vrsta Pravna osnova 2015. 2016. 2017. 2018. 2019. 2020. Izmjena proračuna Članak 44. FU-a 0 0 0 0 0 0 Prijenos B Članak 29. FU-a 27 31 45 52 39 44 Prijenos C Članak 29. FU-a 2 2 1 2 2 2 Prijenos D Članak 31. FU-a 0 0 0 0 0 0 Ukupno 29 33 46 54 41 46

Dva prijenosa C, koji su uključivali informiranje proračunskog tijela (u skladu s člankom 29. Financijske uredbe), obavljena su 2020.:

— prijenos C1 od 7 141 000 EUR 16. srpnja 2020. s ciljem: — jačanja sposobnosti Vijeća za rad na daljinu i poboljšanja videokonferencijske infrastrukture za Europsko vijeće, Vijeće i pripremna tijela (3 247 000 EUR), — financiranja tehničke pomoći za dodatna djelovanja u području IT-a kao rezultat zdravstvenog stanja (2 613 000 EUR), — pokrivanja troškova nabave dodatne informatičke opreme i softvera, uključujući održavanje i servisiranje (246 000 EUR), — financiranja nabave licencija i alata za povećanje virtualnog komunikacijskog kapaciteta (50 000 EUR), — potpore predsjedniku Europskog vijeća u zadovoljavanju sve veće potražnje za komunikacijom u svim oblicima, posebno u kontekstu odgovora EU-a na pandemiju bolesti COVID-19 (400 000 EUR), — financiranja dodatnih putnih troškova predsjednika Europskog vijeća i njegova tima za neposrednu tjelesnu zaštitu (145 000 EUR), — pokrivanja nepredviđenih dodatnih potreba u vezi s pravnim troškovima i troškovima koji se prvenstveno odnose na moguća plaćanja odštete i naknade štete (440 000 EUR),

— prijenos C2 od 6 773 000 EUR 23. studenoga 2020. s ciljem: — pokrivanja projekata prvotno predviđenih proračunom za kasniju godinu, ali za koje je projektni ciklus ubrzan (1 720 000 EUR) zbog niske popunjenosti uredskih prostora u zgradama GTV-a zbog pandemije bolesti COVID-19, — financiranja kupnje opreme i softvera za prilagodbu alata za upravljanje informacijama i drugog povezanog softvera zahtjevima i potrebama koji se mijenjaju (1 860 000 EUR), — financiranja dodatne pomoći u nekoliko područja aktivnosti Vijeća u području IT-a, kao što su dodatne analitičke značajke proračunske baze podataka ili integracija funkcije elektroničkog potpisa u financijski sustav (1 800 000 EUR), — pokrivanja poboljšanja sposobnosti kiberobrane koja su potrebna kako bi se bolje pripremilo za odgovaranje na povećane sigurnosne izazove, posebno donošenjem politike o upotrebi oblaka (825 000 EUR), — financiranja dodatnih potreba za namještajem povezanih s daljnjim izvođenjem radova na obnovi (100 000 EUR), — pokrivanja šireg paketa usluga informiranja koji uključuje mnoge usluge koje obično pružaju mediji (pokrivenost događanja, nacionalne brifinge i satelitski prijenos) (468 000 EUR).

Osim toga, 44 prijenosa B na temelju članka 29. stavka 4. Financijske uredbe interno izmijenjenih u proračunu EV-a/V-a 2020.

U tablici 7. naveden je pregled proračunskih linija koje su u 2020. znatno (3) izmijenjene različitim prijenosima.

Tablica 7.

Proračunske linije koje su u 2020. bile predmet znatnih prijenosa

(EUR) Stavka Naslov Početni proračun 2020. Prijenosi Konačna odobrena sredstva Razlika 1 3 2 0 Zdravstvena služba 415 000 274 926 689 926 66 % 1 3 2 2 Jaslice i ustanove za čuvanje djece 2 837 000 - 274 926 2 562 074 - 10 % 2 0 0 3 Radovi opremanja i instaliranja 10 465 000 2 150 000 12 615 000 21 % 2 0 0 4 Poslovi osiguranja uredskih prostora 2 155 000 - 514 000 1 641 000 - 24 % 2 0 0 5 Rashodi koji prethode kupnji, izgradnji i opremanju zgrada 918 000 - 280 000 638 000 - 31 % 2 0 1 0 Čišćenje i održavanje 18 873 000 - 916 425 17 956 575 - 5 % 2 0 1 1 Voda, plin, električna energija i grijanje 4 396 000 - 554 000 3 842 000 - 13 % 2 0 1 2 Sigurnost i nadzor zgrada 18 493 000 - 790 000 17 703 000 - 4 % 2 0 1 3 Osiguranje 285 000 312 425 597 425 110 % 2 1 0 0 Nabava opreme i računalnih programa 10 138 000 6 244 964 16 382 964 62 % 2 1 0 1 Vanjska pomoć za djelovanje i razvoj računalnih sustava 25 108 000 5 550 692 30 658 692 22 % 2 1 0 2 Servisiranje i održavanje opreme i računalnih programa 7 318 000 -1 056 569 6 261 431 - 14 % 2 1 2 0 Kupnja i zamjena tehničke opreme i instalacija 3 009 000 437 000 3 446 000 15 % 2 1 2 2 Najam, servisiranje, održavanje i popravak tehničke opreme i instalacija 2 707 000 -1 165 000 1 542 000 - 43 % 2 1 3 2 Najam, održavanje i popravak voznog parka 1 784 000 - 630 000 1 154 000 - 35 % 2 2 0 0 Putni troškovi delegacija 17 228 000 16 775 147 34 003 147 97 % 2 2 0 2 Troškovi usmenog prevođenja 81 450 000 -24 956 147 56 493 853 - 31 % 2 2 0 4 Razni rashodi za interne sastanke 4 980 000 -1 798 000 3 182 000 - 36 % 2 2 0 5 Organizacija konferencija, kongresa i sastanaka 650 000 - 250 000 400 000 - 38 % 2 2 1 3 Informiranje i javna događanja 4 585 000 753 106 5 338 106 16 % 2 2 3 6 Pravni troškovi, naknade štete i odštete 450 000 415 000 865 000 92 %

3.3.2. Pregled izvršenja proračuna u razdoblju 2010.–2020.

Ukupna stopa izvršenja proračuna EV-a/V-a u proteklih šest godina u prosjeku je bila 92,8 % (grafikon 1.). Stopa izvršenja odnosi se na obveze preuzete tijekom proračunske godine u okviru dostupnog izglasanog proračuna.

Stvarna godišnja stopa plaćanja u razdoblju između 2015. i 2020. u prosjeku je iznosila 82,9 % proračuna. Razlika između ukupnog izvršenja i plaćanja u nekoj godini (npr. neplaćene obveze) prenesena je, u skladu s člankom 12. stavkom 7. Financijske uredbe, na sljedeću proračunsku godinu za plaćanja. Rashodi za primitke od rada i naknade za članove i osoblje institucija Unije ne mogu se prenositi (članak 12. stavak 8. Financijske uredbe).

Grafikon 1.

Ukupno izvršenje proračuna u razdoblju 2015.–2020.

Za 2020. prenesena odobrena sredstva povezana su s obvezama za koje su ugovori uredno sklopljeni prije kraja proračunske godine, ali u sklopu kojih roba i usluge još nisu isporučene i/ili ni jedna faktura nije primljena prije kraja godine.

3.3.3. Izvršenje odobrenih sredstava po kategorijama u 2020.

Analiza rashoda u 2020. prikazana je u 14 kategorija rashoda.

U tablici 8. prikazana je usporedba konačnog proračuna nakon prijenosa (2. stupac) s realizacijom proračuna u smislu obveza (3. stupac). Razlika između konačnog proračuna i rezerviranih odobrenih sredstava za koja su preuzete obveze odgovara iznosima koji nisu iskorišteni u 2020. te su stoga ukinuti.

Tablica 8.

Pregled izvršenja proračuna za 2020. (po kategorijama)

(EUR) Kategorija Proračun 2020. (početni) Proračun 2020. (konačni (*1)) Preuzete obveze Stopa realizacije Ukinuta odobrena sredstva 1 2 3 4 = 3 / 2 5 = 2 – 3 Plan radnih mjesta 341 218 000 341 218 000 330 567 554 96,9 % 10 650 446 Ostali rashodi za osoblje 25 366 000 25 366 000 19 288 360 76,0 % 6 077 640 Zgrade (isključujući kupnju) 56 644 000 56 286 000 54 072 077 96,1 % 2 213 923 Računalni sustavi 44 509 000 55 150 000 55 142 173 100,0 % 7 827 Namještaj 1 171 000 1 271 000 1 223 252 96,2 % 47 748 Tehnička oprema 6 026 000 5 458 000 4 993 891 91,5 % 464 109 Prijevoz 2 284 000 1 654 000 1 407 771 85,1 % 246 229 Putni troškovi delegacija 17 228 000 34 003 147 34 003 147 100,0 % 0 Troškovi usmenog prevođenja 81 450 000 56 493 853 36 837 394 65,2 % 19 656 459 Sastanci i konferencije 6 285 000 4 085 000 3 056 247 74,8 % 1 028 753 Informiranje 7 235 000 8 103 000 8 100 534 100,0 % 2 466 Razno 1 217 000 1 545 000 1 476 561 95,6 % 68 439 Pričuva — — — — Ukupno (isključujući kupnju) 590 633 000 590 633 000 550 168 962 93,1 % 40 464 038 Kupnja nepokretne imovine — — — — Sveukupni iznos 590 633 000 590 633 000 550 168 962 93,1 % 40 464 038

Ukupna stopa izvršenja proračuna za 2020. iznosi 93,1 %. Razlika između konačnog proračuna i izvršenja može se objasniti kako slijedi:

— ukupna nepotrošena sredstva u kategoriji plana radnih mjesta iznose 10,7 milijuna EUR. Ta nepotrošena sredstva odnose se uglavnom na manje potrebe za osnovnim plaćama (2,0 milijuna EUR) i činjenicu da nije bilo potrebno primijeniti odredbu o godišnjem usklađivanju plaća (3,6 milijuna EUR). Drugi elementi kojima se objašnjavaju nepotrošena sredstva jesu manje potrebe za različitim zakonskim pravima (4,1 milijun EUR) i socijalnim osiguranjem (0,4 milijuna EUR) te manji rashodi u vezi s prekovremenim radom (0,6 milijuna EUR),

— u kategoriji ostalih rashoda za osoblje 47 % nepotrošenih sredstava (2,9 milijuna EUR od ukupnih 6,1 milijuna EUR) odnosi se na putne troškove osoblja. Uštede u ostalim rashodima koji se odnose na osoblje (osposobljavanje, zdravstveni troškovi, socijalne usluge itd.) ukupno iznose 1,3 milijuna EUR. Manja plaćanja za ugovorno osoblje, upućene nacionalne stručnjake i druge vanjske usluge iznose dodatnih 1,8 milijuna EUR. Kada je riječ o predsjedniku Europskog vijeća, ušteda od 0,2 milijuna EUR dolazi od nepotrošenih sredstava iz proračuna za reprezentaciju i naknade,

— ukupno izvršenje rashoda povezanih sa zgradama dovelo je do uštede od 2,2 milijuna EUR. Od tog iznosa 2,1 milijun EUR nastao je zbog nižih troškova za osiguranje i nadzor zgrada, održavanje i čišćenje te potrošnju vode, plina i struje. Preostalih 0,1 milijun EUR dolazi iz ušteda nastalih u određenim preliminarnim studijama i radovima opremanja,

— u području IT-a stopa izvršenja proračuna bila je 100 %,

— kad je riječ o namještaju, nepotrošena sredstva u iznosu od 0,05 milijuna EUR uglavnom proizlaze iz manjih potreba za najmom i održavanjem namještaja jer je multilateralni sastanak na vrhu između EU-a i Afrike odgođen za kasniji datum,

— uštede u tehničkoj opremi od 0,5 milijuna EUR uglavnom su rezultat manjih potreba za najmom tehničke opreme i instalacija te vanjske pomoći,

— ušteda od 0,2 milijuna EUR u prijevozu uglavnom su rezultat nižih završnih potreba za zakupom automobila jer je multilateralni sastanak na vrhu između EU-a i Afrike odgođen za kasniji datum,

— stopa izvršenja proračuna za putne troškove delegacija bila je 100 %. Iznos dostupan za putne troškove delegacija nakon prijenosa iznosio je 34,0 milijuna EUR. Početni proračun iznosio je 17,2 milijuna EUR, čemu je prijenosom dodano 21,6 milijuna EUR od ušteda u nekim omotnicama za usmeno prevođenje. S druge strane, 4,8 milijuna EUR preneseno je u tehničku omotnicu za usmeno prevođenje (4) te je 0,05 milijuna EUR tijekom godine preneseno radi financiranja dodatnog usmenog prevođenja za određene jezike,

— neiskorištena sredstva u odobrenim sredstvima za usmeno prevođenje iznose 19,7 milijuna EUR. Ta nepotrošena sredstva konačan su rezultat nakon prijenosa 21,6 milijuna EUR iz omotnica za usmeno prevođenje u omotnice za putovanja delegacija (5). Konačni rezultat uključuje i prijenos 4,8 milijuna EUR iz putnih troškova delegacija u okviru provedbe novog mehanizma i prijenos 0,05 milijuna EUR za financiranje dodatnog usmenog prevođenja za određene jezike,

— od ukupno 1,0 milijuna EUR neiskorištenih sredstava za organiziranje sastanaka i konferencija iznos od 0,4 milijuna EUR upućuje na manje potrebe za uslugama pripreme i dostave hrane i pića od onih predviđenih proračunom. Manjim potrebama za najmom vanjskih konferencijskih dvorana i akreditacijom omogućena je dodatna ušteda od 0,1 milijun EUR. To se može objasniti učinkom pandemije na redovite sastanke u kombinaciji s odgađanjem multilateralnog sastanka na vrhu između EU-a i Afrike,

— Stopa izvršenja odobrenih sredstava u kategoriji „Informiranje” bila je 100 %,

— U kategoriji „Razno” nepotrošena sredstva u iznosu od 0,07 milijuna EUR uglavnom se objašnjavaju kombinacijom manjih potreba za uredskim materijalom, papirom, studijama, uniformama i ostalim rashodima poslovanja.

3.4. Prenesena odobrena sredstva

3.4.1. Odobrena sredstva automatski prenesena iz 2019. u 2020.

Kako je navedeno u tablici 9., iznos od 52,5 milijuna EUR prenesen je iz 2019. u 2020.

Tablica 9.

Izvršenje odobrenih sredstava prenesenih iz 2019. u 2020. (po kategorijama)

(EUR) Kategorija Odobrena sredstva prenesena iz 2019. Plaćanja 2020. Stopa realizacije Ukinuta odobrena sredstva 1 2 3 = 2 / 1 4 = 1 – 2 Plan radnih mjesta 374 910 295 052 78,7 % 79 858 Ostali rashodi za osoblje 1 869 455 1 283 872 68,7 % 585 583 Zgrade 22 265 219 17 149 124 77,0 % 5 116 094 Računalni sustavi 16 742 152 16 214 304 96,8 % 527 848 Namještaj 622 184 605 902 97,4 % 16 282 Tehnička oprema 2 463 968 2 338 140 94,9 % 125 829 Prijevoz 526 139 383 068 72,8 % 143 071 Putni troškovi delegacija — — — Troškovi usmenog prevođenja 4 110 564 4 085 741 99,4 % 24 822 Sastanci i konferencije 889 543 552 737 62,1 % 336 806 Informiranje 2 187 281 2 087 545 95,4 % 99 736 Razno 492 075 380 178 77,3 % 111 897 Pričuva — — — Ukupno 52 543 491 45 375 664 86,4 % 7 167 827

Stopa izvršenja odobrenih sredstava prenesenih iz 2019. bila je 86,4 %. Glavni razlozi za takvu stopu izvršenja sljedeći su:

— potpuno je ili djelomično izostala isporuka radova/robe/usluga koje je GTV naručio tijekom prethodne godine,

— nisu primljene fakture za isporučene radove/robu/usluge. To je neizbježno proračunsko opterećenje za sljedeću proračunsku godinu jer će 2021. biti potrebno uvesti nove preuzete obveze za te transakcije.

3.4.2. Odobrena sredstva automatski prenesena iz 2020. u 2021.

Odobrena sredstva prenesena iz 2020. u 2021. ukupno su iznosila 69,6 milijuna EUR.

Tablica 10.

Odobrena sredstva prenesena iz 2020. u 2021. (po kategorijama)

(EUR) Kategorija Proračun 2020. (početni) Proračun 2020. (konačni (*2)) Preuzete obveze Plaćanja 2020. Odobrena sredstva prenesena u 2021. Stopa prijenosa 1 2 3 4 5 = 3 – 4 6 = 5 / 3 Plan radnih mjesta 341 218 000 341 218 000 330 567 554 330 241 206 326 349 0,1 % Ostali rashodi za osoblje 25 366 000 25 366 000 19 288 360 17 907 492 1 380 868 7,2 % Zgrade 56 644 000 56 286 000 54 072 077 32 099 038 21 973 039 40,6 % Računalni sustavi 44 509 000 55 150 000 55 142 173 31 125 954 24 016 219 43,6 % Namještaj 1 171 000 1 271 000 1 223 252 370 430 852 821 69,7 % Tehnička oprema 6 026 000 5 458 000 4 993 891 1 996 739 2 997 152 60,0 % Prijevoz 2 284 000 1 654 000 1 407 771 889 076 518 695 36,8 % Putni troškovi delegacija 17 228 000 34 003 147 34 003 147 34 003 147 0 0,0 % Troškovi usmenog prevođenja 81 450 000 56 493 853 36 837 394 23 354 993 13 482 401 36,6 % Sastanci i konferencije 6 285 000 4 085 000 3 056 247 2 489 108 567 139 18,6 % Informiranje 7 235 000 8 103 000 8 100 534 4 844 083 3 256 451 40,2 % Razno 1 217 000 1 545 000 1 476 561 1 262 794 213 767 14,5 % Pričuva — — — — — Ukupno (isključujući kupnju) 590 633 000 590 633 000 550 168 962 480 584 061 69 584 901 12,6 % Kupnja nepokretne imovine — — — — — Sveukupni iznos 590 633 000 590 633 000 550 168 962 480 584 061 69 584 901 12,6 %

Iznosi preneseni iz 2020. u 2021. uglavnom dolaze iz sljedećih kategorija:

— zgrade: 22,0 milijuna EUR, od čega na razne radove opremanja odlazi 9,9 milijuna EUR, čišćenje i održavanje 4,7 milijuna EUR, osiguranje i prevenciju 2,9 milijuna EUR, električnu energiju, vodu, plin i grijanje još 1,6 milijuna EUR, poslove osiguranja uredskih prostora 1,5 milijuna EUR te 1,4 milijuna EUR na ostale rashode koji se odnose na zgrade, npr. građevinski elaborati,

— računalni sustavi: 24,0 milijuna EUR, od čega se 13,4 milijuna EUR odnosi na vanjsku pomoć, 9,0 milijuna EUR na opremu i računalne programe, 1,0 milijun EUR na usluge i održavanje informacijske tehnologije te 0,6 milijuna EUR na telekomunikacije,

— 13,5 milijuna EUR za pokrivanje dijela troškova usluga usmenog prevođenja koje su isporučene u 2020., ali za koje fakture nisu u potpunosti dogovorene sa službama Europske komisije,

— 3,3 milijuna EUR iz kategorije rashoda koji se odnose na informiranje, od kojih 2,4 milijuna EUR na informiranje i javna događanja, 0,7 milijuna EUR na rashode za dokumentaciju i knjižnice, a 0,2 milijuna EUR na publikacije Vijeća,

— tehnička oprema: 3,0 milijuna EUR, od čega se 2,4 milijuna EUR odnosi na kupnju i održavanje konferencijske opreme, a 0,6 milijuna EUR na vanjsku pomoć i održavanje opreme,

— ostali rashodi za osoblje: 1,4 milijuna EUR, posebno u vezi s rashodima za osposobljavanje i zapošljavanje (0,6 milijuna EUR), zdravstvenu službu i ustanove za čuvanje djece (0,4 milijuna EUR) i mjere za pomoć osoblju (0,1 milijuna EUR),

— sastanci i konferencije: 0,6 milijuna EUR koji se uglavnom odnose na fakture koje još nisu zaprimljene za organizaciju sastanaka Europskog vijeća i Vijeća u 2020.,

— namještaj: 0,9 milijuna EUR, što odgovara kupnji namještaja za određene ugostiteljske prostore, pilot-projekt za nove načine rada (NWOW) i zgradu jaslica,

— prijevoz: 0,5 milijuna EUR za rezervaciju za plan za mobilnost osoblja Vijeća (0,3 milijuna EUR) te za troškove najma i popravka voznog parka (0,2 milijuna EUR),

— razni troškovi: 0,2 milijuna EUR, uglavnom za pravne troškove (0,1 milijun EUR), uredski materijal (0,03 milijuna EUR) i poštanske troškove (0,03 milijuna EUR).

3.5. Namjenski prihodi

3.5.1. Namjenski prihodi nastali prije 2020.

Ukupan iznos namjenskih prihoda nastalih prije 2020. bio je 14,7 milijuna EUR.

Tablica 11.

Izvršenje namjenskih prihoda nastalih prije 2020. (po kategorijama)

(EUR) Kategorija Namjenski prihodi prije 2020. (konačni (*3)) Obveze 2020. Plaćanja 2020. Stopa realizacije Ukinuti namjenski prihodi 1 2 3 4 = 2 / 1 4 = 1 – 2 Plan radnih mjesta 4 469 — — 0,0 % 4 469 Ostali rashodi za osoblje 2 068 489 1 564 717 1 555 069 75,6 % 503 772 Zgrade 1 122 040 1 109 096 696 304 98,8 % 12 944 Računalni sustavi 822 837 820 333 809 443 99,7 % 2 503 Namještaj — — — — Tehnička oprema 5 700 4 511 4 511 79,1 % 1 189 Prijevoz 2 616 2 616 — 100,0 % — Putni troškovi delegacija 4 831 525 4 831 525 4 831 525 100,0 % — Troškovi usmenog prevođenja 5 478 770 5 478 770 5 478 770 100,0 % — Sastanci i konferencije 90 014 87 854 87 773 97,6 % 2 160 Informiranje — — — — Razno 7 073 7 073 7 073 100,0 % - 0 Ukupno EV/V 14 433 534 13 906 495 13 470 469 96,3 % 527 038 SLA-ovi s ESVD-om 262 865 260 794 163 598 99,2 % 2 071 Sveukupni iznos 14 696 399 14 167 290 13 634 068 96,4 % 529 109

Namjenski prihodi koji se odnose na aktivnosti GTV-a iznosili su ukupno 14,7 milijuna EUR, od čega je 14,2 milijuna EUR odobreno u 2020. Preostalih 0,5 milijuna EUR ukinuto je u skladu s člankom 12. stavkom 1. Financijske uredbe.

Drugi dio namjenskih prihoda nastalih prije 2020., tj. 0,3 milijuna EUR, odnosi se na iznose koje je ESVD u 2019. prenio Vijeću kako bi pokrio troškove usluga koje su definirane raznim sporazumima o razini usluge (SLA) između dviju institucija te koje je pružio GTV. Od odobrenih sredstava od 0,3 milijuna EUR u 2020. plaćeno je 0,2 milijuna EUR.

3.5.2. Namjenski prihodi preneseni iz 2019. za plaćanje

Ukupan iznos namjenskih prihoda koji su za plaćanje preneseni iz 2019. iznosio je 0,4 milijuna EUR.

Tablica 12.

Izvršenje namjenskih prihoda nastalih prije 2020. prenesenih u 2020. za plaćanje (po kategorijama)

(EUR) Kategorija Namjenski prihodi preneseni iz 2019. za plaćanje Plaćanja 2020. Stopa realizacije Ukinuti namjenski prihodi 1 2 4 = 2 / 1 4 = 1 – 2 Plan radnih mjesta — — — — Ostali rashodi za osoblje 49 893 4 042 8,1 % 45 851 Zgrade 122 651 87 762 71,6 % 34 889 Računalni sustavi 185 146 160 464 86,7 % 24 682 Namještaj — — — — Tehnička oprema 90 30 33,3 % 60 Prijevoz 3 248 1 197 36,9 % 2 051 Putni troškovi delegacija — — — — Troškovi usmenog prevođenja — — — — Sastanci i konferencije 915 — — 915 Informiranje 5 028 3 918 — 1 110 Razno 5 330 — 0,0 % 5 330 Ukupno EV/V 372 301 257 413 69,1 % 114 889 SLA-ovi s ESVD-om 32 137 32 137 — — Sveukupni iznos 404 438 289 549 71,6 % 114 889

3.5.3. Namjenski prihodi nastali prije 2020. preneseni u 2021. za plaćanje

Namjenski prihodi nastali prije 2020., koji su odobreni ali nisu plaćeni u 2020., preneseni su iz 2020. u 2021. i iznosili su ukupno 0,5 milijuna EUR.

Tablica 13.

Namjenski prihodi nastali prije 2020. preneseni u 2021. (po kategorijama)

(EUR) Kategorija Namjenski prihodi prije 2020. (konačni (*4)) Obveze 2020. Plaćanja 2020. Namjenski prihodipreneseniu 2021. Stopaprijenosa 1 2 3 4 = 2 – 3 5 = 4 / 2 Plan radnih mjesta 4 469 — — — — Ostali rashodi za osoblje 2 068 489 1 564 717 1 555 069 9 648 0,6 % Zgrade 1 122 040 1 109 096 696 304 412 792 37,2 % Računalni sustavi 822 837 820 333 809 443 10 890 1,3 % Namještaj — — — — Tehnička oprema 5 700 4 511 4 511 — 0,0 % Prijevoz 2 616 2 616 — 2 616 100,0 % Putni troškovi delegacija 4 831 525 4 831 525 4 831 525 — 0,0 % Troškovi usmenog prevođenja 5 478 770 5 478 770 5 478 770 — 0,0 % Sastanci i konferencije 90 014 87 854 87 773 81 0,1 % Informiranje — — — — — Razno 7 073 7 073 7 073 0 0,0 % Ukupno EV/V 14 433 534 13 906 495 13 470 469 436 026 3,1 % SLA-ovi s ESVD-om 262 865 260 794 163 598 97 196 37,3 % Sveukupni iznos 14 696 399 14 167 290 13 634 068 533 222 3,8 %

Preneseni iznosi uglavnom se odnose na radove opremanja zgrada (0,4 milijuna EUR).

3.5.4. Namjenski prihodi nastali u 2020.

Ukupan iznos namjenskih prihoda nastalih u 2020. bio je 43,7 milijuna EUR. Od tog iznosa 80 000 EUR odgovara iznosima koje je ESVD prenio Vijeću.

Tablica 14.

Izvršenje namjenskih prihoda nastalih u 2020. (po kategorijama)

(EUR) Kategorija Namjenski prihodi 2020. (konačni (*5)) Obveze 2020. Plaćanja2020. Raspoloživi namjenski prihodi 1 2 3 4 = 1 – 3 Plan radnih mjesta 1 753 861 30 000 22 316 1 731 544 Ostali rashodi za osoblje 1 592 952 224 904 204 996 1 387 956 Zgrade 719 778 194 519 192 019 527 758 Računalni sustavi 978 067 424 878 85 694 892 372 Namještaj — — — — Tehnička oprema 16 619 1 326 — 16 619 Prijevoz 6 113 — — 6 113 Putni troškovi delegacija 30 385 449 — — 30 385 449 Troškovi usmenog prevođenja 7 954 330 45 274 45 274 7 909 056 Sastanci i konferencije 84 097 — — 84 097 Informiranje 12 784 11 157 240 12 544 Razno 82 540 6 929 - 0 82 540 Ukupno EV/V 43 586 587 938 987 550 540 43 036 048 SLA-ovi s ESVD-om 80 000 50 000 — 80 000 Sveukupni iznos 43 666 587 988 987 550 540 43 116 048

Namjenski prihodi u 2020. koji se odnose na aktivnosti GTV-a iznose 43,6 milijuna EUR. Tijekom financijske godine odobreno je 0,9 milijuna EUR, dok je 43,0 milijuna EUR preneseno u 2021. u skladu s člankom 12. stavkom 4. Financijske uredbe.

Oko 70 % namjenskih prihoda (30,4 milijuna EUR) odnosi se na preostali iznos putnih troškova delegacija nakon što nekoliko država članica podnese njihova očitovanja o putovanju i očekivani povrat sredstava iz omotnica za putovanja za 2020.

Iznos od 7,9 milijuna EUR odnosi se na usmeno prevođenje, 6,3 milijuna EUR na povrat predujma službi za usmeno prevođenje Komisije, a 1,6 milijuna EUR na nadoplatu za određene jezike kako bi se pokrili troškovi dodatnog usmenog prevođenja za te jezike.

Ostatak se ponajprije odnosi na povrat iznosa povezanih s raznim vrstama administrativnog poslovanja Vijeća.

(1) Uredba (EU, Euratom) br. 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1).

(2) Direktiva 2011/7/EU Europskog parlamenta i Vijeća od 16. veljače 2011. o borbi protiv kašnjenja u plaćanju u poslovnim transakcijama (SL L 48, 23.2.2011., str. 1.).

(3) Neto iznos > 250 000 EUR.

(*1) Uključuje unutarnju preraspodjelu odobrenih sredstava.

(4) U skladu s Odlukom 54/18 glavnog tajnika Vijeća (članak 10. stavak 3.), iznos koji je jednak nepotrošenom iznosu iz prethodne godine u putnim troškovima delegata treba svake godine prenijeti za potrebe usmenog prevođenja. U 2020. to je iznosilo 4,8 milijuna EUR.

(5) U skladu s Odlukom 54/18 (članak 10. stavak 1.) GTV prenosi 66 % neiskorištenih iznosa omotnica za usmeno prevođenje u omotnice za putovanja delegata kako bi se iskoristili tijekom iste proračunske godine. U 2020. to je iznosilo 21,6 milijuna EUR.

(*2) Uključuje unutarnju preraspodjelu odobrenih sredstava.

(*3) Uključuje unutarnju preraspodjelu odobrenih sredstava.

(*4) Uključuje unutarnju preraspodjelu odobrenih sredstava.

(*5) Uključuje unutarnju preraspodjelu odobrenih sredstava.